# data[].attributes.body
A la ciutat de Detroit (seu de la fabrica Ford), BERRY GORDY va fundar el segell discogràfic Motown, d’on van sortir artistes com THE SUPREMES, THE TEMPTATIONS, MARVIN GAYE, SMOKEY ROBINSON o THE JACKSON FIVE, que van contribuir a la fabulosa dècada dels anys seixanta, quan gairebé no era possible que una companyia independent i dirigida per negres aglutinés tota aquella explosió de música. Estaven orgullosos de ser independents i negres, ja que era un negoci habitualment controlat per blancs, i amb capital blanc des de Nova York o Los Angeles.

# data[].attributes.body
Otis Redding
Nascut el 9 de setembre de 1941 a Dawson (Geòrgia). Com la majoria de cantants de soul, el seu inici i aprenentatge va ser en el cor de l’església local.El 1962, quan era el conductor de la furgoneta dels PINETOPPERS, PHIL WALDEN, el manager, l’invità a enregistrar un parell de temes al final d’una sessió d’aquests als estudis Stax, i amb la cançó “These Arms Of Mine”, composta pel mateix REDDING, va començar a accedir a les llistes d’èxit. Els anys següents li serviren per madurar com a compositor fins que el 1965 culminà la seva carrera enregistrant un dels discs més remarcables de la història del soul, Otis Blue, acompanyat per BOOKER T. & THE MG’S.
Wilson Pickett
Neix el 18 de març de 1941 a Prattville (Alabama). Al començament dels anys cinquanta la seva família es traslladà a Detroit.Durant els anys setanta i vuitanta i fins a l’actualitat es diu que no ha tingut encert a triar noves cançons.

Un dels temes més memorables de WILSON PICKETT és una versió de “Land Of 1.000 Dances” el qual interpretà en la pel·lícula Soul To Soul realitzada amb motiu del catorzè aniversari de la independència de Ghana.

# data[].attributes.body
stevie wonder
Neix el 13 de maig de 1950 a Saginaw (Michigan), però aviat marxa amb la seva família a Detroit. Es quedà cec a causa de la pressió de l’oxigen de la incubadora de l’hospital on va néixer. Als deu anys ja tocava el piano, l’harmònica, la bateria i la percussió, i va aconseguir el seu primer contracte amb la Motown.
Sam Cooke
Neix el 22 de gener de 1931 a Clarksdale (Mississipí). Al sis anys ja cantava al cor de l’església del seu pare, pastor protestant, i als nou va formar el seu primer grup, THE SINGING CHILDREN, amb dues de les seves germanes i un dels seus germans. Passà la seva adolescència a Chicago.
Ray Charles
Neix el 23 de setembre de 1930 a Albany (Geòrgia). La seva infància fou marcada per la desgràcia: el seu germà petit va morir ofegat, i ell va quedar cec als sis anys i orfe als quinze.

Molts diuen que RAY CHARLES va inventar el soul. BIG BILL BROONZY (mític cantant de blues) va dir: “Ray Charles està barrejant el blues amb els espirituals: hauria d’anar-se’n a cantar a l’església”, i el mateix Ray li contestà: “En el fons, el gospel i el blues són el mateix. Només és qüestió de matisos, de si estem parlant amb Déu o amb una dona. L’educació de la meva infància prové de l’Església Baptista i no puc oblidar tot el que allà vaig aprendre, però crec que el blues i el gospel s’assemblen com dues gotes d’aigua.”

# data[].attributes.body
el soul

# data[].attributes.body
Nascut a Atlanta (Geòrgia), el 15 de gener de 1929. Premi Nobel de la Pau el 1964. Líder del moviment per la defensa dels drets civils i defensor de la resistència no violenta en enfrontaments racials. El 1956 el conjunt del clergat negre de tot el Sud va fundar la Conferència de Líders Cristians del Sud (SCLC) i KING en fou escollit president.

El 1959 va viatjar a l’Índia, on dugué a terme la filosofia de GANDHI.

El 1963, a Birmingham (Alabama), va començar unes campanyes, no violentes, per aconseguir la igualtat i millora en l’ensenyament, el dret a vot dels negres i acabar amb la segregació. El 1986, el tercer dilluns de cada mes de gener va ser designat festa nacional en commemoració dels drets civils dels negres (MARTIN LUTHER KING havia nascut un tercer dilluns de gener).

# data[].attributes.body
Nascut a Omaha (Nebraska) com a MALCOLM LITTLE.

Quan tenia sis anys el seu pare va ser assassinat pel Ku Klux Klan, i Malcolm va ingressar en un reformatori. En acabar els estudis primaris es traslladà a Boston (Massachusetts), va treballar en diverses feines, però aviat s’involucrà en activitats delictives. El 1946 fou condemnat a presó per robatori. Mentre estava a la presó, es va interessar per la religió islàmica, i per la doctrina d’ELIJAH MUHAMMAD. Quan va sortir de la presó el 1952, es va unir als Musulmans Negres a Detroit y adoptà el nom de MALCOLM X, substituint el seu cognom (derivat de l’herència de l’esclavitud) per una X com a representació del nom desconegut dels seus avantpassats africans.

# data[].attributes.body
El soul neix de l’evolució i la barreja dels cants religiosos gospel i el rhythm & blues.

Pràcticament tots els soulmen començaren cantant a les esglésies del seu barri. Les estructures musicals i les fórmules vocals del gospel estan sempre presents en les primeres cançons del soul.

El soul neix de l’evolució i la barreja dels cants religiosos gospel i el rhythm & blues.

Pràcticament tots els soulmen començaren cantant a les esglésies del seu barri. Les estructures musicals i les fórmules vocals del gospel estan sempre presents en les primeres cançons del soul.

# data[].attributes.body
The Four Tops
El 1953, LEVI STUBBS, un adolescent de veu privilegiada que havia arrasat als dotze anys en un concurs per a cantants afeccionats, decidí agrupar en el seu col·legi de Detroit RENALDO BENSON, ABDUL FAKIR i LAWRENCE PAYTON per formar THE FOUR AIMS. Tres anys més tard el quartet va firmar un contracte amb Chess (companyia discogràfica d’artistes negres, bàsicament de blues) i canvià el seu nom per THE FOUR TOPS. Varen passar deu anys canviant de companyia (Columbia, Singular, Riverside...), però no fou fins a l’any 1963, en què firmaren un contracte amb Motown, que assoliren el reconeixement de la crítica i el públic.

# data[].attributes.body
La situació de la població negra al final dels anys cinquanta als EUA és d’autèntica segregació. La minoria negra lluita per acabar amb la desigualtat. Recordem que el soul s’inicia als estats del Sud on el racisme i les actituds xenòfobes estan profundament arrelats.

El soul neix sota el signe del desig de canvi: els seus protagonistes necessiten superar infàncies miserables, pobresa i racisme.

La població negra vol sortir del gueto, vol tenir les mateixes oportunitats i creix l’orgull de pertànyer a una raça.

Entre 1966 i 1968 hi va haver multitud d’incidents racials als estats del Sud. Es multipliquen les actituds de protesta i les manifestacions contra la discriminació i la injustícia social.

# data[].attributes.body
Aretha Franklin
Nascuda el 25 de març de 1942 a Memphis (Tennessee), va créixer en un entorn tolerant, marcat per una sòlida tradició musical i religiosa. El seu pare era el pastor baptista negre més respectat i popular, juntament amb MARTIN LUTHER KING. La seva tia, CLARA WARD, era una famosa cantant de gospel, i li presentà molts amics músics: SAM COOKE, MAHALIA JACKSON, FATS DOMINO, BOBBY BLAND... Als catorze anys acompanyava la seva tia i el seu pare al cor de l’església, i va començar a enregistrar alguns temes de la seva tia amb el segell discogràfic Chess. Als divuit anys fou apadrinada per SAM COOKE.
Marvin Gaye
Nascut el 2 d’abril de 1939 a Washington DC. Fill d’un ministre de l’Església Pentecostal, famós pel seu caràcter agre i dur, Marvin va créixer ple de frustracions i complexos, i apassionat per la música i pel futbol americà. El seu pare li va impedir que es dediqués a l’atletisme i aviat es començà a interessar per la música al cor de l’església, i als quinze anys ja tocava el piano i la bateria.

Un dels primers temes amb què es va donar a conèixer va ser el rítmic “Hitch Hike” de 1963, del qual dos anys més tard en van realitzar una versió THE ROLLING STONES.

# data[].attributes.body
James Brown
Neix el 3 de maig de 1933 a Barnwell (Carolina del Sud), però passa la seva infància i adolescència a Augusta (Geòrgia).

Brown confessa no recordar “el moment en què vaig començar a robar, però sí el perquè: per tenir roba decent per anar a l’escola”. Als quinze anys es dedicà a la boxa. El 1953 fundà el seu primer grup, els FAMOUS FLAMES, i el 1956 gravà el seu primer single, “Please Please Please”, i consolidà el seu grup amb la incorporació de músics que serien essencials en la seva carrera, com MACEO PARKER i ST. CLAIR PINCKNEY
The Temptations
Formats a Detroit, van ser un dels grups vocals de soul més famosos dels anys seixanta. Els seus primers èxits arribaren amb composicions de SMOKEY ROBINSON, però a final de la dècada va ser NORMAN WHITFIELD qui aportà un aire més psicquedèlic a les seves cançons, més en la línia de grups com SLY & THE FAMILY STONE. Un dels èxits més brillants va ser la famosa cançó “Papa Was A Rolling Stone” al començament de la dècada dels setanta.